CELEX: 62021TN0088
Language: lv
Date: 2021-02-12 00:00:00
Title: Lieta T-88/21: Prasība, kas celta 2021. gada 12. februārī – Paesen/EĀDD

19.4.2021   
            
            
               LV
            
            
               Eiropas Savienības Oficiālais Vēstnesis
            
            
               C 138/45
            
         
      Prasība, kas celta 2021. gada 12. februārī – Paesen/EĀDD
      (Lieta T-88/21)
      (2021/C 138/61)
      Tiesvedības valoda – franču
      
         Lietas dalībnieki
      
      
         Prasītāja: Sandra Paesen (Beersel, Beļģija) (pārstāve: M. Casado García-Hirschfeld, advokāte)
      
         Atbildētājs: Eiropas Ārējās darbības dienests
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt 2020. gada 10. aprīļa lēmumu par pārcelšanu amatā, kas nav saistīts ar vadību, un, pakārtoti, atcelt pārbaudes laika nobeiguma ziņojumu, kas tika apstiprināts ar šo pašu lēmumu;
               
            
                  —
               
               
                  atcelt iecēlējinstitūcijas 2020. gada 12. maija lēmumu noraidīt sūdzības iesniedzējas 2020. gada 17. janvārī, pamatojoties uz Civildienestu noteikumu 24. pantu, iesniegto lūgumu sniegt palīdzību;
               
            
                  —
               
               
                  vajadzības gadījumā atcelt 2020. gada 4. novembra lēmumu, ar ko tika noraidīta sūdzība, ko prasītāja bija iesniegusi Civildienesta noteikumu 90. panta 2. punkta izpratnē;
               
            
                  —
               
               
                  atlīdzināt prasītājai finansiālo un morālo kaitējumu, ko, kā prasītāja uzskata, viņa ir cietusi psiholoģiskās vardarbības un administrācijas nelikumīgās rīcības dēļ;
               
            
                  —
               
               
                  piespriest atbildētājai atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai, ciktāl tā attiecas uz tiesību akta atcelšanu, prasītāja izvirza četrus pamatus.
      
                  1.
               
               
                  Pirmais pamats attiecas uz pamattiesību uz labu pārvaldību un tiesību tikt uzklausītam pārkāpumu, acīmredzamu kļūdu vērtējumā un pilnvaru nepareizu izmantošanu.
               
            
                  2.
               
               
                  Otrais pamats attiecas uz Komisijas lēmuma par vidēja līmeņa vadību C (2008) 5028/2 11. panta un EĀDD ģenerālsekretāra 2019. gada 15. novembra lēmuma par iecēlējinstitūcijai, institūcijai, kura ir pilnvarota noslēgt darba līgumus, ADMIN, piešķirto pilnvaru īstenošanu un deleģēšanu (2019) 31, un acīmredzamu kļūdu vērtējumā.
               
            
                  3.
               
               
                  Trešajam pamatam ir divas daļas.
                  
                              —
                           
                           
                              Pirmā daļa attiecas uz pienākuma norādīt pamatojumu, kas izriet no Eiropas Savienības Civildienesta noteikumu 25. panta, neizpildi, Civildienesta noteikumu 7. panta 1. punkta pārkāpumu un acīmredzamu kļūdu vērtējumā.
                           
                        
                              —
                           
                           
                              Otrā daļa attiecas uz Civildienesta noteikumu 26. panta neievērošanu un acīmredzamu kļūdu vērtējumā.
                           
                        
            
                  4.
               
               
                  Ceturtais pamats attiecas uz cieņas aizskārumu un pienācīgu darba apstākļu, rūpības pienākuma un jebkāda veida psiholoģiskās vardarbības aizlieguma neievērošanu.